gl pt es de gl gl en gl gl ja gl gl gl zh gl gl it fr ru gl tr en de en gl ia gl en es gl tr gl en gl gl ia en de zh gl tr eu es zh gl ia gl it en en es es en gl en es en en es gl en pt es en gl gl pt gl la gl gl gl gl gl gl gl pt ca gl gl gl en gl
FOCOS: ven cinco veces e a sexta é de balde - Actualidade - DUPLEX
A tarxeta FOCOS serve para as seccións paralelas do DUPLEX. Por cada cinco veces que vés, a sexta corre á nosa conta. Adquírese no despacho de billetes ao asistir a unha destas sesións. En decembro contamos con catro pases que se benefician desta oferta: Espíritu sagrado (día 8), Anxo de vinganza (día 16), Matrix (día 21) e La Gomera (día 22).
Estes filmes pertencen aos nosos programas Off DUPLEX e DUPLEX DÚO. O primeiro dedícase a cinema alternativo que explora novas posibilidades na linguaxe cinematográfica. Ten lugar os mércores ás oito da tarde. O segundo pon en relación un filme vello con outro de estrea, habitualmente dirixidos polas mesmas persoas. Hoxe, mércores 8 de decembro, ás 20 horas, iníciase a programación paralela do mes con Espíritu sagrado, de Chema García Ibarra, un dos enfants terribles do cinema español, que leva anos a depurar unha obra entre o castizo e o bizarro a través de diversas curtas. Esta é a súa ópera prima, que levou mencións nos prestixiosos festivais de Locarno e Mar del Plata. A historia céntrase nun grupo de ufólogos que teñen un plan secreto para mudar o destino da humanidade. É unha fita moi divertida.
Tamén en Off DUPLEX, o día 22 proxectamos o intenso noir de Corneliu Porumboiu La Gomera. O realizador, máximo expoñente da Nova Vaga Romanesa, escolle este título porque, en efecto, ten relación coa illa canaria. Alí se utiliza o silbo gomero, unha forma de comunicación por asubíos que cumpre un papel moi relevante no filme para Cristi, un policía que traballa á vez como confidente da mafia. Verase envolto nunha trama para recuperar 30 millóns de euros na que non poderá confiar nin na súa propia sombra. Entre o metathriller e a comedia negra, o estilo de La Gomera é dunha orixinalidade pouco frecuente.
DUPLEX DÚO conta con dúas proxeccións este mes. Aproveitando a saída do último de Abel Ferrara, Zeros and Ones, pasamos Anxo de vinganza, un dos filmes de violación e vinganza máis famosos da historia do cinema, tan violento como mordaz. Todo un clásico que se mostra o día 16 ás 20:15. A Matrix orixinal foi unha fita que tamén marcou o xénero da ciencia-ficción co seu vigoroso pastiche de citas cyberpunk, renovado con motivos visuais nunca antes vistos. Como volvemos a este mundo virtual no Nadal do 2021 con Matrix Resurrections, aproveitamos para recuperar o filme iniciático da saga o día 21 ás 21:50. As entradas para todos estes filmes xa están dispoñíbeis en venda anticipada na nosa web.
La consagración de la primavera
A metamorfose dos paxaros
Black is Beltza II: Ainhoa
Lilly Wachowski, Lana Wachowski
DUPLEX estrea con 'Alcarràs' un pioneiro sistema de streaming en cinemas
O filme de Carla Simón, gañador do Oso de Ouro na Berlinale, será proxectado este sábado ás 21 horas con presentación e posterior coloquio da directora. O debate farao dende os Cinemes Truffaut de Girona e será retransmitido en directo. DUPLEX participa nesta iniciativa xunto con outras cinco salas do estado, nun proxecto que resultou gañador da convocatoria Collaborate to Innovate da Comisión Europea e de Europa Cinemas.
DUPLEX ábrese aos colectivos de Ferrol
Poñemos en marcha a iniciativa DUPLEX con... para abrir as portas do cinema a unha serie de empresas e asociacións do sector cultural que dan boa mostra da diversidade da que goza unha cidade como Ferrol. A idea é convidalas a programar periodicamente filmes da súa escolla. Todas as sesións serán presentadas por responsables destes colectivos e promoveranse debates en torno ás fitas proxectadas, ademais doutras actividades paralelas.
DUPLEX Cinema Travesía Moreno, 3 15403 Ferrol info@duplexcinema.com | 981 35 60 65
Utilizamos cookies para mellorar os nosos servizos. Se continúas navegando, consideramos que aceptas o seu uso. OK